Bradley Cooper

Bradley Charles Cooper (* 5. január 1975, Abington Township, Montgomery County, Philadelphia, USA) je americký herec a filmár. Bol nominovaný na rôzne ceny, vrátane ôsmich Oscarov a ceny Tony, získal dve ceny Grammy a cenu BAFTA. Cooper sa v roku 2015 trikrát objavil vo Forbes Celebrity 100 a na zozname magazínu Time – 100 najvplyvnejších ľudí na svete. Jeho filmy celosvetovo zarobili 11 miliárd dolárov a štyrikrát sa umiestnil v rebríčkoch najlepšie platených hercov na svete.

Cooper sa v roku 2000 zapísal v rámci MFA štúdia do divadelnej školy Actors Studio. Po začatí svojej kariéry v roku 1999 hosťoval v televíznom seriáli Sex v meste. V roku 2001 debutoval vo filmovej komédii Wet Hot American Summer. Prvýkrát si získal uznanie ako Will Tippin v špionážnej televíznej šou Alias (2001 – 2006) a menšie úspechy dosiahol ako vedľajší herec v komediálnom filme Ako uloviť družičku (Wedding Crashers; 2005). Jeho prelomová rola sa objavila v roku 2009 v kritikmi oceňovanej a komerčne úspešnej komédii Vo štvorici po opici (The Hangover), ktorá mala dve pokračovania v rokoch 2011 a 2013. Cooperove stvárnenie spisovateľa v trileri Všemocný (Limitless; 2011) a policajta v kriminálnej dráme Za borovicovým hájom (The Place Beyond the Pines; 2012) získalo pochvalu od kritikov.

Cooper zožal väčšie úspechy v romantickej komédii Silver Linings Playbook (2012), čiernej komédii American Hustle (2013) a vojnovej životopisnej snímke American Sniper (2014), ktorú aj produkoval. Za svoju prácu v týchto filmoch bol nominovaný na štyri Oscary a stal sa desiatym hercom, ktorý získal nomináciu na Oscara tri po sebe nasledujúce roky. V roku 2014 stvárnil Josepha Merricka v broadwayskej hre The Elephant Man a získal nomináciu na cenu Tony pre najlepšieho herca v predstavení. Vo filmovom vesmíre Marvel začal dabovať postavu Rocket Raccoon. V roku 2018 produkoval, písal, režíroval a hral v remaku hudobného románu Zrodila sa hviezda (A Star Is Born). Za film získal tri nominácie na Oscara, cenu BAFTA a dve ceny Grammy za soundtrack, ktorý sa tiež umiestnil na prvej priečke amerického Billboard 200. Singlom sa stal hit „Shallow“, ktorý tiež kraľoval rebríčkom. Ďalšiu nomináciu na Oscara získal za produkciu filmu Joker (2019).

Cooper bol ženatý s herečkou Jennifer Esposito v rokoch 2006 až 2007. Taktiež bol v rokoch 2015 až 2019 vo vzťahu s ruskou modelkou Irinou Shayk, s ktorou má dcéru. Poskytuje rozhovory pre tlač v angličtine a francúzštine. Počas vysokoškolského štúdia bol šesť mesiacov na výmennom pobyte vo Francúzsku. Podporuje niekoľko organizácií, ktoré pomáhajú ľuďom v boji proti rakovine.

 Mladosť 
Narodil sa vo Philadelphii v Pensylvánii a vyrastal v neďalekom Jenkintowne. Matka Gloria (rodená Campano) je má talianske korene a otec Charles J. Cooper bol Američan írskeho pôvodu, ktorý pracoval ako burzový maklér v spoločnosti Merrill Lynch. Má staršiu sestru menom Holly. Vyrastal v katolíckej rodine a počas štúdia na Germantown Academy pracoval v miestnom denníku Philadelphia Daily News. Potom čo školu v roku 1993 zdarne dokončil študoval krátko jeden rok na Villanova University. Následne prešiel na Georgetown University, kde v roku 1997 získal s vyznamenaním bakalársky titul v odbore anglický jazyk. Počas štúdií sa naučil plynule po francúzsky a strávil šesť mesiacov na výmennom študijnom pobyte v Aix-en-Provence vo Francúzsku. Neskôr, v roku 2000, získal magisterský titul (Master of Fine Arts) v odbore herectvo na Actors Studio Drama School pri The New School v New Yorku.

 Kariéra 

 2001 – 2008: Herecké začiatky 
Profesionálnu hereckú kariéru začal v roku 1999 v televíznom seriáli Sex v meste. O tri roky neskôr zaznamenal prvý filmový debut v snímke Wet Hot American Summer, kde sa objavil vďaka svojej skoršej úlohe Willa Tippina v úspešnej televíznej dráme Alias. V roku 2003 zo seriálu odišiel, avšak dvakrát sa ako hosť vrátil späť. Vtom istom roku bol tiež hosťom v televíznom seriáli Miss Match.

V roku 2004 si spolu s Jasonom Priestleyom zahral v rodinnom filme Láska sa nevyhráva a stvárnil vedľajšiu postavu v seriáli Jack & Bobby. Hral slávneho lotra Sacka Lodgeho v komédii Ako uloviť družičku (2005) a objavil sa vo filme Lemra lemravá (2006) ako kamarát postavy Trippa, ktorého stvárnil Matthew McConaughey. Zahral si hlavnú rolu v sitcome Kuchynské dôvernosti spoločnosti Fox, založenom na pamätiach šéfkuchára Anthony Bourdaina, ktorý mal premiéru v roku 2005. Avšak koncom toho istého roku Fox ohlásil koniec tohto seriálu kvôli jeho malej sledovanosti.

náhľad|Cooper počas filmového festivalu Tribeca v roku 2009, kde bola premiéra filmu Užívaj si, ako sa len dá!|261x261bod
V marci 2006 hral na Broadwayi v hre Three Days of Rain s Juliou Robertsovou a Paulom Ruddom v Bernard B. Jacobs Theater. Ďalej sa v roku 2008 objavil v divadelnej hre The Understudy z produkcie režisérky Theresy Rebeck na divadelnom festivale Williamstown, kde si zahral po boku Kristen Johnston.

Roku 2007 bol obsadený v piatej sezóne seriálu Nip/Tuck, kde stvárnil postavu Aidana Stona, televíznu hviezdu fiktívnej show Hearts 'N Scalpels. O rok neskôr si zahral spolu s Jimom Carreym v snímke Yes Man a s Rainnom Wilsonom vo filme Rocker.

V roku 2009 hral napríklad v snímkach Slečná zamilovaná, Nie je z teba až tak paf, Prípad číslo 39 a Vo štvorici po opici. Kým za prvý spomínaný film si spolu so Sandrou Bullock odniesol Zlatú malinu v kategórii Najhorší pár na filmovom plátne, posledný spomínaný film, kde si zahral jednu z hlavných úloh, bol kasový úspech. V októbri toho istého roku dostal za svoj výkon v tomto filme ocenenie Hollywood Comedy Award na 13. ročníku hollywoodskeho filmového festivalu. Zároveň bol nominovaný na štyri ďalšie filmové ceny (okrem iného na Teen Choice Award).

 2009 – 2012: Prelom 
náhľad|vľavo|Cooper na medzinárodnom filmovom festivale v Toronte v septembri 2012|250x250bodV roku 2010 sa objavil v romantickej komédii Na svätého Valentína režiséra Garryho Marshalla, kde si zahral po boku Jessicy Alby. Film sa stal kasovým úspechom, Ďalšou snímkou z tohto roku je napríklad akčný film A-Team.

Roku 2011 si zahral v sci-fi thrilleri Všemocný, natočenom na motívy románu The Dark Fields z roku 2001 od Alana Glynna, a v pokračovaní komédie Vo štvorici po opici nazvanom Vo štvorici po opici 2. Za oba snímky si vyslúžil nominácie na filmové ocenenie (Teen Choice Award, People's Choice Award). V septembri toho roku mu britské vydanie pánskeho mesačníka Gentlemen's Quarterly udelilo ocenenie „Medzinárodný muž roka“. O mesiac neskôr ho časopis People označil za „Najsexi muža“.

V roku 2012 bol obsadený napríklad v dráme The Words alebo v romantickej komédii Terapia láskou režiséra Davida O. Russella, v ktorej si zahral po boku Roberta De Nira a Jennifer Lawrence. Druhý spomínaný film zaznamenal mimoriadny úspech a sám Cooper bol za svoj výkon nominovaný okrem iného na Oscara, Zlatý glóbus alebo cenu BAFTA za najlepší mužský herecký výkon. S Lawrence sa stretol v dráme Serena, ktorú režírovala Susanne Bier – adaptácia dobového románu Rona Rasha. Dvojica hrala manželský pár, ktorý sa zapojil do trestnej činnosti po tom, čo si uvedomili, že nemôžu mať deti. Film bol nakrútený v roku 2012, ale bol zverejnený v roku 2014 s negatívnymi recenziami a zlým zárobkom. V roku 2014 Cooper poskytol hlas postave Rocket Raccoon vo filme Marvel Studios, Strážcovia Galaxie (Guardians of the Galaxy). Vrátil sa na Broadway v roku 2014 v hre The Elephant Man, kde stvárnil Josepha Merricka. Michael Coveney z Whatsonstage.com o jeho vystúpení napísal: „Cooper sa vyhýba každej pasci zdravotného postihnutia tým, že vonkajší vzhľad zalieva dušou a vášňou. Je to úžasný a veľmi dojímavý prejav.“ Získal nomináciu na cenu Tony pre najlepšieho herca v predstavení.

V roku 2014 spolupracoval a produkoval film Americký ostreľovač (American Sniper) – životopisnú vojnovú drámu režiséra Clinta Eastwooda. Film rozpráva príbeh o Kylovi, ktorý sa stal najsmrtiacejším strelcom vojenskej histórie USA, a je voľne založený na rovnomenných memoároch. Cooper kvôli svojej role prešiel rozsiahlym tréningom a dodržiaval prísnu diétu, pričom nabral 40 libier svalov (ca. 18 kg). Aby sa naučil používať pušku, trénoval s veteránom amerického námorníctva SEAL Kevinom Laczom, ktorý slúžil u Kyla. Film a Cooperov výkon získali všeobecne pozitívne ohlasy. Kritik časopisu Variety napísal: „Vynikajúci výkon Bradleyho Coopera, táto trýznivá a intímna štúdia postáv ponúka pomerne strohý pohľad na fyzickú a psychologickú obetu vyžadovanú v prvej línii.“ Americký ostreľovač zarobil na celom svete 547 miliónov dolárov, a stal Cooperovým najlepšie zarábajúcim hraným filmom a tretím najlepšie zarábajúcim filmom R-rated (pre divákov od 16 rokov) všetkých čias. Cooper získal filmovú cenu MTV za najlepší mužský herecký výkon a bol nominovaný na Oscara pre najlepšieho herca; film bol nominovaný na najlepší film. Vďaka týmto nomináciám sa Cooper stal desiatym hercom v histórii, ktorý získal nomináciu na Oscara za herecké výkony v troch po sebe nasledujúcich rokoch.

 Osobný život 
Koncom roku 2006 sa oženil s herečkou Jennifer Esposito. V máji 2007 manželka požiadala o rozvod.

V septembri 2010 sa objavila správa o Cooperovom zhruba ročnom vzťahu s herečkou Renée Zellweger. V marci 2011 priniesol časopis People informáciu o tom, že sa pár rozišiel. K septembru 2012 bola Cooperovou partnerkou herečka Zoe Saldañová.

 Filmografia 
 Filmy 
 Rok Názov Rola Poznámky 2001 Wet Hot American Summer Ben 2002 Strach v priamom prenose Travis Patterson 2002 Bending All the Rules Jeff 2002 Stella Shorts 19982002 Muž v hodinách jogy / satan  2005 Ako uloviť družičku Zachary "Sack" Lodge 2006 Lemra lemravá Demo 2007 Bacha na balóny Cowboy 2008 Older Than America Luke 2008 Rocker Trash Grice 2008 Polnočný vlak Leon 2008 Yes Man Peter 2009 Nie je z teba až tak paf Ben Gunders 2009 Vo štvorici po opici Phil Wenneck nominácia – MTV Movie Award v kategórii Best Comedic Performancenominácia – Satellite Award v kategórii Best Actor – Motion Picture Musical or Comedynominácia – Teen Choice Awards v kategórii Choice movie Rockstar Momentnominácia – Teen Choice Award v kategórii Choice Summer movie Star – Male 2009 Slečna zamilovaná Steve Muller Zlatá malina v kategórii Najhorší pár na filmovom plátne  2009 New York, milujem ťa Gus Cooper 2009 Prípad číslo 39 Douglas J. Ames 2010 Na svätého Valentína Holden Wilson 2010 A-Team Templeton "Faceman" Peck 2010 Brother's Justice Bradley 2011 Všemocný Eddie Morra nominácia – Teen Choice Award v kategórii Best Actor in a Drama Film 2011 Vo štvorici po opici 2 Phil Wenneck nominácia – Teen Choice Award v kategórii Choice Movie Chemistrynominácia – People’s Choice Awards v kategórii Favorite Comedic Movie Actor 2012 The Words Rory nominácia – People’s Choice Awards v kategórii Favorite Dramatic Movie Actor 2012 Udri a zdrhni  Alex Dimitri  2012 Terapia láskou Pat Solitano Broadcast Film Critics Association Award v kategórii Najlepší herec v komédiiBroadcast Film Critics Association Award v kategórii Najlepšie obsadenieHollywood Film Festival Award v kategórii Najlepší herecHollywood Film Festival Award v kategórii Najlepší herec v komédiiIndiana Film Critics Association Award v kategórii Najlepší herecNational Board of Review Award v kategórii Najlepší herecSatellite Award v kategórii Najlepší herec – filmnominácia – Oscar v kategórii Najlepší mužský herecký výkon v hlavnej úlohenominácia – AACTA International Award v kategórii Best Actornominácia – BAFTA Award v kategórii Najlepší herec v hlavnej úlohenominácia – Independent Spirit Award v kategórii Best Male Leadnominácia – Screen Actors Guild Award v kategórii Outstanding Performance by a Cast in a Motion Picturenominácia – Screen Actors Guild Award v kategórii Outstanding Performance by a Male Actor in a Leading Rolenominácia – Broadcast Film Critics Association Award v kategórii Najlepší herecnominácia – Detroit Film Critics Society Award v kategórii Najlepší herecnominácia – Zlatý glóbus v kategórii Najlepší mužský herecký výkon (komédia/muzikál)nominácia – Gotham Award v kategórii Best Ensemble Performancenominácia – San Diego Film Critics Society Award v kategórii Najlepší herecnominácia – St. Louis Gateway Film Critics Association Award v kategórii najlepší herec 2012 The Place Beyond the Pines Avery Cross  2013 Vo štvorici po opici 3 Phil Wenneck 2013 Špinavý trik Richie Dimasa  2014 Serena George Pemberton  2014 Strážcovia Galaxie Rocket Hlas 2014Americký ostreľovačChris Kyle 2015AlohaBrian Gilcrest 2015BurntAdam Jones 2015Joy 2018Zrodila sa hviezdaJackson Maine

 Televízia 
 Rok Názov Rola Poznámky 1999 Sex v meste Jake Epizóda "They Shoot Single People, Nechcem They?" 2000 Globe Trekker Sám seba Uvádzač 2000-01 The $treet Clay Hammond 5 epizód 2001-06 Alias Will Tippin 46 epizód 2003 Miss Match Gary Epizóda "I Got You Babe" 2003 Posledný kovboj Morgan Murphy Televízny film 2004 Dotyk zla Mark Rivers, agent OSC 6 epizód 2004 Láska sa nevyhráva Todd Doherty Televízny film 2004-05 Jack & Bobby Tom Wexler Graham 14 epizód 2005 Zákon a poriadok: Špeciálna jednotka Jason Whitaker Epizóda: "Night" 2005 Zákon a poriadok: Porota Jason Whitaker Epizóda: "Day" 2005-06 Kuchynské dôvernosti Jack Bourdain 13 epizód 2007-09 Nip/Tuck Aidan Stone 6 epizód 2009 Saturday Night Live Sám seba Epizóda: "34.15 Bradley Cooper/TV on the Radio"

 Referencie 

 Iné projekty 

 Externé odkazy 



 Zdroj 

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Divadelní herci USA
Kategória:Filmoví producenti USA
Kategória:Držitelia Critics' Choice Movie Awards
Kategória:Držitelia ceny Satellite Award
Kategória:Držitelia ceny Zlatá malina za najhorší pár na plátne
Kategória:Absolventi Georgetown University
Kategória:Absolventi Villanova University
Kategória:Osobnosti USA írskeho pôvodu
Kategória:Osobnosti USA talianskeho pôvodu
Kategória:Osobnosti z Philadelphie